钦定古今图书集成/明伦汇编/闺媛典/第099卷 > 皇清五 > 冯士翼妻丁氏
## 钦定古今图书集成/明伦汇编/闺媛典/第099卷 > 皇清五 > 冯士翼妻丁氏

按《九江府志》：“丁氏，彭泽忠谏丁湛孙女，适诸生冯士翼。逾年夫亡，仅遗一女。姑王氏亦孀居。氏触棺死，三日复苏，曰：‘夫令我回抚女养姑也’。以夫病中指甲藏之，每朔望启视，痛哭不已。家贫，以纺绩为生，事姑至孝。姑病，割股以和药。姑亡，女嫁曰：‘吾事毕矣。未亡人岂可贪生’？遂触夫墓而死。其女伤之，以葬于南石峰” ，在士翼墓西数十武后墓木，枝叶悉东向，阖邑异之。